**POSTANI VOLONTER UN U LOKALNOJ ZAJEDNICI!**

**Javni poziv za mlade od 18 do 30 godina**

Beograd, 1. jul 2022. godine – Uz podršku Evropske Unije, Program Ujedinjenih Nacija za razvoj (UNDP) poziva mlade da se prijave za pohađanje programa obuke i angažovanje na volonterskim ugovorima Ujedinjenih Nacija (UNV) u lokalnim institucijama u Srbiji.

Ovaj javni poziv se raspisuje u okviru projekta „Regionalni program lokalne demokratije na Zapadnom Balkanu 2 (ReLOaD2)“, i namenjen je mladima od 18 do 30 godina, koji imaju prijavljeno prebivalište na teritoriji Babušnice, Vladičinog Hana, Vrnjačke Banje, Kruševca, Novog Sada, Subotice i Topole.

Cilj program obuka i volonterskog angažmana u lokalnim samoupravama je da omogući mladima da razviju znanja i veštine kako bi:

1. uticali na društvene i političke procese u gradovima/opštinama u kojima žive;
2. sarađivali sa lokalnim vlastima radi većeg uključivanja mladih u osmišljavanje i usvajanje politika i praksi, kroz volontiranje u okviru lokalnih institucija;
3. mogli efikasnije da se zalažu za interese mladih na lokalnom nivou u saradnji sa različitim zainteresovanim stranama.

Programi obuke, iz oblasti održivog razvoja, ljudskih prava i „mekih“ veština za upošljavanje, za dvadeset i pet (25) odabranih kandidata i kandidatkinja će se održavati u periodu od 20. avgusta do 30. septembra 2022. godine. Obuke će trajati dva dana, a učesnicima i učesnicama će biti obezbeđen smeštaj i nadoknađeni troškovi prevoza u visini povratne autobuske karte. Takođe, svi kandidati i kandidatkinje koji budu učestvovali, dobiće sertifikat o uspešnom završetku obuke.

To će im omogućiti da kroz volonterske ugovore Ujedinjenih nacija (UNV) budu angažovani u lokalnim institucijama na bazi šestomesečne radne prakse, uz odgovarajući iznos nadoknade za životne troškove. Angažovani mladi volonteri i volonterke će imati zadatak i priliku da institucijama u kojima volontiraju, kao i korisnicima usluga tih institucija, prenesu znanja i veštine stečene na obukama, kao i da unaprede svoja znanja i veštine tokom radne prakse. Svi volonteri i volonterke će po završetku prakse dobiti sertifikat o završenom volontiranju, kako bi imali bolje šanse za zaposlenje.

Rok za predaju i slanje prijava je *1. avgust 2022.godine*, u 17 sati.

U nastavku su detaljnije informacije o ovom javnom pozivu.

**KO MOŽE DA UČESTVUJE?**

Učešće u ovom javnom pozivu je otvoreno za sve mlade od (18) osamnaest do (30) trideset godina iz Republike Srbije koji imaju prijavljeno prebivalište na na teritoriji jedne od ReLOaD2 partnerskih samouprava **(Babušnica, Vladičin Han, Vrnjačka Banja, Kruševac, Novi Sad, Subotica i Topola).**

Posebno ohrabrujemo devojke i mladiće koji pripadaju nekoj od ranjivih društvenih grupa da se prijave.

**ŠTA JE OD DOKUMENTACIJE POTREBNO ZA PRIJAVLJIVANJE?**

* Kopija diplome o stečenom obrazovanju;
* Dokaz o prebivalištu;
* CV/Biografija na srpskom jeziku, koja treba da sadrži sledeće podatke:

o Kontakt informacije (e-mail, broj telefona);

o Datum rođenja;

o Informacije o stečenom obrazovanju;

o Informacije o prethodnom volonterskom radu;

o Informacije o prethodnom radnom iskustvu, uključujući i neplaćeni angažman, stažiranje, radne prakse i slično;

o Informacije o poznavanju rada na računaru;

o Sve dodatne informacije koje kandidat smatra validnim.

* Motivaciono pismo na srpskom jeziku (250-500 reči) koje objašnjava:

o Generalnu motivisanost za učestvovanje u projektu

o Zbog čega ste zainteresovani da učestvujete?

o Kakva je vaša profesionalna, a kakva lična motivisanost za učestvovanje?

o Koja su vaša očekivanja od uključivanja u realizaciju projekta?

o Koje vaše veštine i znanja možete primeniti tokom učešća?

o Sve ostale informacije koje kandidat/kinja smatra važnim.

Maksimalan broj poena koji kandidat/kinja može dobiti na osnovu biografije je 40, a na osnovu motivacionog pisma je 60. Minimalan broj poena koji kandidat/kinja treba da ima da bi bio/la pozvan/a na razgovor je 70.

**KAKO SE PREDAJE PRIJAVA?**

Popunjena prijava (sa kompletnom zahtevanom dokumentacijom) treba da se dostavi putem e- mejla na adresu reload.rs@undp.org sa naslovom: „ReLOaD2 Javni poziv za UNV – *ime i prezime kandidata/kinje*“.

Svi koji su se prijavili, bilo da su prihvaćeni ili odbijeni, biće obavešteni o rezultatu Javnog poziva najkasnije u roku od 30 dana od zatvaranja Javnog poziva.

Pitanja u vezi sa prijavom se mogu postavljati do 26. jula 2022. godine, četvrtog dana pred istek javnog poziva, na e-mail adresu reload.rs@undp.org. Odgovori na pitanja biće poslati u mejlu u roku od tri radna dana od prijema.

*Ovaj Javni poziv je raspisan u okviru projekta* [*„Regionalni program lokalne demokratije na Zapadnom Balkanu 2 (ReLOaD2)“*](https://www.undp.org/sr/serbia/projects/regionalni-program-lokalne-demokratije-na-zapadnom-balkanu-2-reload2) *koji finansira Evropska Unija (EU), a sprovodi UNDP.*